แพงหรือไม่ขึ้นอยู่กับเงินในกระเป๋า แท็กซี่เก็บค่ารถ 1800 บาท ยันเด็กยอมจ่าย
ขนส่ง แจ้ง 3 ข้อหา โชเฟอร์แท็กซี่เก็บค่าโดยสารโหด 2 เด็ก นร.สงขลา จากหมอชิต-รังสิต 1,800 บาท ปรับสูงสุด 3 พันบาท อบรม 3 ชม. เจ้าของรถโดน 1 พัน เจ้าตัวยืนยันเด็กยินดีที่จะจ่าย บอกแพงไม่แพง ขึ้นอยู่กับเงินในกระเป๋า,จากกรณี ผู้ใช้เฟซบุ๊ก ,แม็กซ์ ตรัย นุ่มแก้ว, โพสต์ข้อความว่า หลานชาย 2 คน ถูกแท็กซี่ หมายเลขทะเบียน มฎ 3630 กทม. สีเขียวเหลือง ชื่อป้ายในรถคือ นายประจันทร์ สิงห์ขรณ์ เรียกเก็บค่าโดยสารจากหมอชิต มารังสิต คนละ 900 บาท รวมจ่ายไป 1,800 บาท ซึ่งเด็กทั้งสองคน เพิ่งมาจากต่างจังหวัด เข้ากรุงเทพฯ ครั้งแรก จึงไม่รู้ว่าจากหมอชิตมารังสิต ไม่ได้ไกลเท่าไหร่ ,(อ่านโพสต์ต้นฉบับ ,ที่นี่,),จากนั้น ผู้ใช้เฟซบุ๊ก,แม็กซ์ ตรัย นุ่มแก้ว, ยังได้โพสต์อ้างว่า แชร์ภาพจากผู้ใช้เฟซบุ๊กรายหนึ่ง อ้างว่าเป็นลุงเจ้าของรถ ออกมาชี้แจงว่า รถลุงถูกเช่าต่อไปอีกที และคนที่ขับก็คือหลานของตนเอง พร้อมขอโทษกับเรื่องที่เกิดขึ้น และยังอ้างด้วยว่า เงิน 1,800 บาท ที่เก็บมาจากน้องทั้งสองคนนั้น ได้รับเงินจริงๆ แค่ 300 บาท อีก 1,500 บาท ต้องจ่ายให้ค่านายหน้าในหมอชิต ,(อ่านโพสต์ต้นฉบับ ,ที่นี่,),ความคืบหน้าล่าสุด นายประจันทร์ สิงห์ขรณ์ เจ้าของรถแท็กซี่ได้พา นายศุภโชค สิงห์ขรณ์ อายุ 36 ปี บุตรชาย เข้าพบพนักงานสอบสวน สถานีตำรวจภูธรปากคลองรังสิต เพื่อสอบถามเกี่ยวกับเหตุการณ์ที่เกิดขึ้น,โดย นายศุภโชค กล่าวว่า รถแท็กซี่เป็นของพ่อ ซึ่งพ่อเป็นอัมพฤกษ์ มีอาการชาซีกซ้ายของร่างกาย ทำให้ขับรถได้ไม่สะดวก ตนจึงนำรถออกมาขับหารายได้ ประมาณ 4-5 ปี แล้ว เรื่องที่เกิดขึ้นเป็นการเข้าใจผิด เนื่องจากวันเกิดเหตุได้รับผู้เสียหายมาจากหมอชิตไปส่งย่านรังสิต โดยก่อนขึ้นรถได้บอกผู้โดยสารแล้วว่า คิดค่าโดยสารแบบเหมาจ่ายในราคา 900 บาท ซึ่งผู้เสียหายก็ไม่ได้ทักท้วงอะไร,แต่เมื่อถึงที่หมาย ผู้เสียหายกลับให้ค่าโดยสารมา 1,800 บาท เพราะเข้าใจว่าค่าโดยสารคนละ 900 บาท ที่ตนไม่ได้คืนเงินให้ไป เพราะเข้าใจว่าเป็นการยินยอมของทั้งสองฝ่าย ยืนยันไม่มีเจตนาจะโกงใคร เพราะแจ้งราคาก่อนแล้ว ซึ่งผู้โดยสารก็ยินดีจ่าย,ทั้งนี้ หลังเกิดเป็นกระแสในโลกออนไลน์ ครอบครัวได้รับผลกระทบอย่างมาก เนื่องจากมีคนมาต่อว่า โดยเฉพาะพ่อและแม่ที่กำลังป่วย ตอนนี้เครียดกันมาก จึงต้องรีบออกมาชี้แจงว่า ไม่ได้มีเจตนาจะโกงใคร ส่วนตัวคิดว่าจะแพงไม่แพงขึ้นอยู่กับเงินในกระเป๋ามากกว่า,ต่อมา เมื่อเวลา 11.30 น. ที่ กรมการขนส่งทางบก ถนนพหลโยธิน นายศุภโชค ได้เดินทางมาเข้าพบ ผู้ตรวจการขนส่ง กรมการขนส่งทางบก พร้อมยอมรับสารภาพว่า ได้คิดค่าโดยสารเด็กนักเรียน 2 คน ที่เดินทางจากจังหวัดสงขลามากรุงเทพฯ เป็นครั้งแรก โดยรับมาจากสถานีขนส่งหมอชิตไปส่งที่รังสิต คนละ 900 บาท รวมเป็นเงิน 1,800 บาทจริง โดยยืนยันว่า เด็กทั้งสองคนยินดีที่จะจ่าย,ทั้งนี้ ผู้ตรวจการขนส่ง ระบุว่า จากการตรวจสอบพบว่า นายศุภโชค กระทำความผิดเช่นนี้เป็นครั้งแรก ทางกองตรวจการกรมการขนส่งทางบก จึงตั้งข้อหา รวม 3 ข้อหา ได้แก่ ไม่ใช้มาตรมิเตอร์ ปรับสูงสุด 1,000 บาท ใบขับขี่รถยนต์สาธารณะขาดอายุ ปรับสูงสุด 2,000 บาท เจ้าของรถแท็กซี่ ไม่ส่งประวัติผู้ขับรถมายังกรมการขนส่งทางบก มีความผิดปรับสูงสุด 1,000 บาท รวมปรับ 4,000 บาท และบันทึกประวัติ,พร้อมทั้งให้ นายศุภโชค อบรมมารยาทในการขับรถ หน้าที่ในการขับรถยนต์สาธารณะจริยธรรม 3 ชั่วโมง หากพบการกระทำผิดซ้ำอีกครั้งที่ 2 พักใช้ใบอนุญาตไม่เกิน 3 เดือน, ครั้งที่ 3 พักใช้ใบอนุญาตไม่เกิน 6 เดือน และหากพบยังกระทำผิดอีกจะเพิกถอนการใช้ใบอนุญาต,ด้าน นายประจันทร์ กล่าวว่า ตนมีปัญหาด้านสุขภาพ จึงให้ลูกชายนำรถแท็กซี่ไปขับหารายได้แทน และไม่ทราบว่า ลูกชายมีพฤติกรรมแบบนี้ จึงได้ว่ากล่าวตักเตือนไปเรียบร้อย และขอโทษสังคมในสิ่งที่เกิดขึ้น.
ขนส่ง แจ้ง 3 ข้อหา โชเฟอร์แท็กซี่เก็บค่าโดยสารโหด 2 เด็ก นร.สงขลา จากหมอชิต-รังสิต 1,800 บาท ปรับสูงสุด 3 พันบาท อบรม 3 ชม. เจ้าของรถโดน 1 พัน เจ้าตัวยืนยันเด็กยินดีที่จะจ่าย 
แท็กซี่,ค่ารถ1800บาท,หมอชิต-รังสิต,เหมาแท็กซี่,ขนส่ง,ข่าวทั่วไป